FÅR IKKE PENGER: Massedrapsmannen Anders Behring Breivik avbildet sammen med advokat Øystein Storrvik under rettssaken som gikk gymsalen i Skien fengsel tidligere i år. Foto: Lise Åserud NTB scanpix

Staten med nytt vedtak: Breivik får ikke fri rettshjelp

Anders Behring Breivik (37) får ikke penger til å dekke advokatutgiftene han har hatt i forbindelse med søksmålet mot staten.

4. mai 2016

Artikkelen er over fire år gammel

Fylkesmannen i Oslo og Akershus har tidligere avslått massedrapsmannens søknad om fri rettshjelp.

Nå har Kommunal- og moderniseringsdepartementet kommet frem til det samme.







– Kommunal- og moderniseringsdepartementet stadfester med dette Fylkesmannens vedtak om avslag på søknad om dekning av utgifter til bistand fra advokat (fri rettshjelp), står det i vedtaket som ble publisert onsdag ettermiddag.

Breivik vant mot staten: Les dommen i sin helhet her

Sladdet

Kommunal- og moderniseringsdepartementet skriver at Breivik oppfyller de økonomiske vilkårene for fri rettshjelp, men har altså likevel kommet frem til at han ikke har krav på det.

Onsdagens vedtak er seks sider langt, og hoveddelene hvor departementet begrunner sitt vedtak er sladdet for offentligheten.

Debatt: Et kritisk blikk på Breivik-dommen

Breivik vant i april frem i deler av sitt søksmål mot staten. Oslo tingrett mener enkelte sider ved soningsforholdene hans bryter med menneskerettighetene.

Oslo tingrett dømte også staten til å betale Breiviks saksomkostninger på 331.000 kroner.

Anket dommen

I forrige uke besluttet staten å anke Oslo tingretts dom. Dermed trenger massedrapsmannen advokatbistand i en ny rettsrunde, og utgiftene hans vil øke.

I anken, som ikke er utformet ennå, vil staten anføre at den er uenig både tingrettens rettsanvendelse, lovtolkning og bevisvurdering. Ankefristen er 20. mai.

Det er ikke kjent hvor eller når ankesaken skal avvikles.

Breiviks advokat, Øystein Storrvik, har ikke besvart VGs henvendelser.

Kommentar: En viktig anke

Dømt for EMK-brudd

Det var i siste del av april at Oslo tingrett kom frem til at staten har krenket Breiviks menneskerettigheter på følgende punkt:

**EMK artikkel 3: Ingen må bli utsatt for tortur eller for umenneskelig eller nedverdigende behandling eller straff.

Retten mener derimot at staten ikke har brutt følgende punkt:

**EMK artikkel 8: Enhver har rett til respekt for sitt privatliv og familieliv, sitt hjem og sin korrespondanse.

Les også: Ekspert om Breivik-dommen: – En modig avgjørelse

«Etter rettens syn er det ikke samsvar mellom de risikovurderinger som er foretatt av ham, hans gode oppførsel i fengselet siden pågripelsen, og det strenge regimet han fortsatt er underlagt», står det i dommen.

Publisert: 04.05.16 kl. 16:46

Les også

Mer om Anders Behring Breivik